Landtagswahl in Baden-Württemberg 1992
D Landdagswahl z Bade-Wirttebärg 1992 isch am 5. April gsii. Si het no 20 Johr Ellairegierig zue me Verluscht vum absolute Mee fir d CDU gfiert, zue re Schwechig vu de boode große Volksbarteie, vor allem dr CDU, un zum erschtmolige Yyzug vu dr Republikaner in Landdag.

Uusgangslag 
Bi dr Landdagswahl 1988 het d CDU, wu ellai regiert het unter Fierig vum Minischterbresidänt Lothar Späth, s absolut Mee vu dr Mandat verdaidigt. Am 13. Jänner 1991 isch dr Späth no dr „Rraumschiff-Affäre“ vu sym Amt as Minischterbresidänt zrugdrätte. Sy Noofolger isch dr bishärig CDU-Fraktionsvorsitzer Erwin Teufel wore. Spitzekandidat vu dr SPD isch – wie scho 1988 – dr Fraktionsschef Dieter Spöri gsii.

Wahlergebnis 
Ergebnis vu dr Landdagswahl vum 5. April 1992:

D CDU, wu bishär ellai regiert het, het Verluscht vu fascht zeh Brozänt mieße verlyde un het dodermit no 20 Johr ire absolut Mee verlore. D SPD het au 2,6 Brozänt verlore. D Republikaner sin mit 10,9 Brozänt un 15 Abgordnete zum erschte Mol in e Landdag vun eme Flecheland yyzoge. As ain vu dr Grind fir dr Yybruch vu dr große Barteie undr Erfolg vu dr Republikaner wird d Debatte um s Asylrächt aagluegt.

Di Griene hän si mit eme Plus vu 1,6 Brozänt chenne stabilisiere, d FDP/DVP isch bi 5,9 Brozänt vu dr Stimme stagniert.

Landdag un Landesbolitik no dr Wahl 
No dr Wahl isch e Großi Koalition us CDU un SPD unter Fierig vum CDU-Minischterbresidänt Erwin Teufel bildet wore.

Lueg au 
 Lischt vu dr Mitglider vum Landdag vu Bade-Wirttebärg (11. Wahlperiod)
 Kabinett Teufel II

Fueßnote 

1992